Når du vil have den bedste lydoplevelse fra din højttaler, er det ikke ligegyldigt, hvor du placerer den. Den skal eksempelvis ikke stå for tæt på væggen, da det i nogle tilfælde kan begrænse højttaleren i at levere den fulde lyd. Typisk er der også en begrænsning, når det gælder rækkevidden, hvis du styrer din højttaler via en Bluetooth-enhed. I det tilfælde bør du ikke placere højttaleren længere væk, end den stadig er forbundet til din smartphone, computer eller tablet. De trådløse højttalere fra Marshall er dog ret nemme at flytte rundt, hvis du på et tidspunkt får behov for en anden placering.